โครงการศึกษาดูงานและแลกเปลี่ยนเรียนรู้บทบาทของฝ่ายปกครอง
กับการขับเคลื่อนเขตพัฒนาเศรษฐกิจพิเศษ 
ประจำปีงบประมาณ พ.ศ. 25๖๐ 
…………………………………………………………….


1. หลักการและเหตุผล

       
รัฐบาลได้ประกาศให้จังหวัดหนองคายเป็นเขตเศรษฐกิจพิเศษ ในพื้นที่ของอำเภอเมืองหนองคาย จำนวน 12 ตำบล และอำเภอสระใคร จำนวน ๑ ตำบล ประกอบกับจังหวัดหนองคายเป็นจังหวัด  ที่มีพรมแดนติดกับประเทศสาธารณรัฐประชาธิปไตยประชาชนลาว โดยมีสะพานมิตรภาพไทย - ลาวแห่งที่ 1 ตั้งอยู่ในพื้นที่ ซึ่งเป็นด่านพรมแดนถาวร มีการบริการออกหนังสือผ่านแดนให้กับประชาชนคนไทย รวมถึง       การคมนาคมขนส่ง การค้า และการท่องเที่ยวระหว่างประเทศ ซึ่งข้าราชการ พนักงาน ลูกจ้าง ตลอดจนบุคคลากรของฝ่ายปกครองมีภารกิจที่เกี่ยวข้องทั้งในด้านการให้บริการ ด้านความมั่นคงของรัฐ                ด้านความสัมพันธ์ระหว่างประเทศ ด้านอำนวยความเป็นธรรม รวมถึงบทบาทของฝ่ายปกครองที่จะต้องขับเคลื่อนดำเนินงานเขตเศรษฐกิจพิเศษดังกล่าว อีกทั้ง รัฐบาลมีนโยบายเร่งรัดการจัดตั้งเขตเศรษฐกิจพิเศษเพื่อส่งเสริมการค้าและการลงทุนของประเทศ โดยใช้ประโยชน์จากความเชื่อมโยงด้านการคมนาคมขนส่งของภูมิภาคอาเซียนตามข้อตกลงการค้าเสรีภายใต้กรอบอาเซียน และการค้าชายแดน โดยเร่งรัดให้ส่วนราชการที่เกี่ยวข้องดำเนินงานสนับสนุนการจัดตั้งเขตเศรษฐกิจพิเศษให้เห็นผลอย่างเป็นรูปธรรม สร้างความไว้วางใจ ความสัมพันธ์อันดี และความร่วมมือในด้านต่างๆ ในพื้นที่ และมุ่งเน้นให้ข้าราชการปรับตัวให้ทันต่อการเปลี่ยนแปลงที่จะเกิดขึ้น
กรมการปกครองได้ดำเนินโครงการเพิ่มประสิทธิภาพอำเภอ เพื่อขับเคลื่อนเขตเศรษฐกิจพิเศษอย่างต่อเนื่อง ประจำปีงบประมาณ พ.ศ. ๒๕๖๐ และกำหนดแนวทางการดำเนินงานในพื้นที่ตามบทบาทและภารกิจของกรมการปกครอง โดยมีแนวทางให้ที่ทำการปกครองจังหวัดทำหน้าที่ในการสนับสนุนและขับเคลื่อนดำเนินงาน ดังนี้ 
(๑) อำนวยการ บริหารจัดการ และติดตามประเมินผลการดำเนินงานของอำเภอ
(๒) พัฒนากลไกบริหารจัดการของที่ทำการปกครองจังหวัดเพื่อเป็นหน่วยงานสนับสนุนการดำเนินงานของอำเภอ
(๓) ขับเคลื่อนฯ ในบทบาทและภารกิจของที่ทำการปกครองจังหวัด โดยมีโครงการ/กิจกรรมบังคับ คือ การจัดทำฐานข้อมูลฯ ในรูปของเว็บไซต์และสื่อประชาสัมพันธ์อื่นๆ
ดังนั้น เพื่อเป็นการขับเคลื่อนเขตเศรษฐกิจพิเศษของจังหวัดหนองคายและพัฒนาบุคคลากรของฝ่ายปกครองในจังหวัดหนองคาย ให้มีความตระหนักรู้และเสริมสร้างความพร้อมในการก้าวสู่ประชาคมเศรษฐกิจอาเซียน เขตพัฒนาเศรษฐกิจพิเศษ และภารกิจของฝ่ายปกครองเป็นไปอย่างมีประสิทธิภาพ และเพื่อให้เกิดเครือข่ายการเรียนรู้ระหว่างหน่วยงาน หรือจังหวัดอื่นๆ ที่มีลักษณะพื้นที่ และลักษณะงานที่เป็น        เขตเศรษฐกิจพิเศษ สามารถนำผลศึกษามาเปรียบเทียบและพัฒนาการขับเคลื่อนดำเนินงานให้มีประสิทธิภาพยิ่งขึ้น โดยที่ทำการปกครองจังหวัดหนองคายได้เสนอแผนและได้รับความเห็นชอบแผนปฏิบัติการดำเนินงานฯ จากจังหวัดหนองคายด้วยแล้ว จึงได้ต้องจัดทำโครงการศึกษาดูงานและแลกเปลี่ยนเรียนรู้บทบาทของฝ่ายปกครองกับการขับเคลื่อนเขตเศรษฐกิจพิเศษ ประจำปีงบประมาณ พ.ศ. 25๖๐ ขึ้น ตามแผนปฏิบัติการดำเนินงานฯ ดังกล่าว (รายละเอียด ภาคผนวก ก) 
/.๒. วัตถุประสงค์...
-๒-

2. วัตถุประสงค์
                
๑. เพื่อพัฒนาประสิทธิภาพและพัฒนาบุคลากรของฝ่ายปกครองในด้านการให้บริการ เช่น         ด้านการทะเบียน ด้านการให้บริการออกหนังสือผ่านแดน และงานด้านอื่นๆ   

๒. เพื่อให้บุคลากรของฝ่ายปกครองมีเครือข่ายการพัฒนา แลกเปลี่ยนเรียนรู้ และศึกษาเปรียบเทียบการดำเนินงานในแต่ละด้านของฝ่ายปกครองระหว่างหน่วยงาน และสามารถนำมาพัฒนาการเปลี่ยนแปลงได้อย่างมีประสิทธิภาพ   

๓. เพื่อสร้างความพร้อมและความเข้าใจบทบาทภารกิจของบุคลากรฝ่ายปกครองในการเป็น เขตพัฒนาเศรษฐกิจพิเศษและเข้าสู่ประชาคมเศรษฐกิจอาเซียน 
          3. เป้าหมายการดำเนินงาน

๓.๑ บุคลากรของฝ่ายปกครอง และ/หรือผู้สังเกตการณ์ จำนวน ๕๐ คน เข้าร่วมโครงการ 

๓.๒ การศึกษาดูงานจังหวัดเขตเศรษฐกิจพิเศษจังหวัดเชียงรายและจังหวัดตาก ดังนี้  


จุดที่ ๑ ศึกษาดูงานการเป็นเมืองศูนย์กลาง ณ อำเภอเมืองเชียงราย จังหวัดเชียงราย     ซึ่งเป็นศูนย์กลางทางการพาณิชย์ ที่อยู่อาศัย การท่องเที่ยว ที่ตั้งโรงงาน อุตสาหกรรม และการผลิต และเป็นศูนย์กลางการเชื่อมโยงต่าง ๆ 


จุดที่ ๒ ศึกษาดูงานการขับเคลื่อนดำเนินงานอำเภอชายแดน ณ อำเภอแม่สาย จังหวัดเชียงราย  กลุ่มอำเภอชายแดนด้านเหนือของจังหวัด ซึ่งมีพื้นที่ชายแดนที่มีลักษณะเป็นด่านหรือจุดผ่านแดนถาวร ประกอบด้วย 3 อำเภอ คือ แม่สาย เชียงแสน เชียงของ ซึ่งมีศักยภาพในการพัฒนาด้านการค้าชายแดน           โลจิสติกส์ อุตสาหกรรม และการท่องเที่ยว โดยมีการค้าชายแดนและการเชื่อมต่อกับประเทศเพื่อนบ้านในกลุ่มอนุภาคที่สำคัญและน่าสนใจ


จุดที่ ๓ ศึกษาดูงานเขตเศรษฐกิจพิเศษ ณ อำเภอแม่สอด จังหวัดตาก เพราะแม่สอดมีศักยภาพและความพร้อมของเมืองสูงทั้งทางด้านเศรษฐกิจ การลงทุน อุตสาหกรรม ภาคการเกษตร และการท่องเที่ยว และได้รับการสนับสนุนจากทุกภาคส่วนในพื้นที่ร่วมกันผลักดันอย่างเต็มที่ โดยจะเชื่อมโยงกับ          เขตเศรษฐกิจพิเศษเมียวดี (Myawady Trade Zone) ของสหภาพพม่า ซึ่งตั้งอยู่ห่างออกไปเพียง 10 กิโลเมตร และมีมติคณะรัฐมนตรีวันที่ 6 ตุลาคม 2552 และ 19 ตุลาคม 2552 ให้เร่งรัดการดำเนินโครงการสร้างเขตเศรษฐกิจพิเศษ รวมทั้งศูนย์บริการนำเข้า - ส่งออก เบ็ดเสร็จ (One Stop Service) และศูนย์         โลจิสติกส์ รวมทั้งคลังสินค้า (Logistics Park) ในพื้นที่บริเวณชายแดนไทย - พม่า อำเภอแม่สอด จังหวัดตาก และให้เร่งรัดการก่อสร้างสะพานมิตรภาพ ไทย - พม่า แห่งที่ ๒ เพื่อรองรับปริมาณการขนส่งสินค้าที่เพิ่มมากขึ้นตามเส้นทางระเบียงเศรษฐกิจ ตะวันออก - ตะวันตก (East-West Economic Corridor) ซึ่งจะก่อให้เกิดความเปลี่ยนแปลงในด้านเศรษฐกิจ การค้า และการลงทุนระหว่างประเทศในภูมิภาคอาเซียนเป็นอย่างสูง
          4. วิธีการดำเนินการ
                  ๑. จัดทำแผนปฏิบัติการดำเนินงานเพื่อขอรับการสนับสนุนงบประมาณ
                
๒. เมื่อได้รับการอนุมัติแผนปฏิบัติการ ดำเนินงานตามโครงการฯ และเบิกจ่ายงบประมาณ
                        
๓. สรุปผลการดำเนินงาน 

4. รายงานผลการดำเนินโครงการฯ กรมการปกครองทราบ
5. ระยะเวลาดำเนินการ
 
ห้วงเดือนมกราคม – มีนาคม ๒๕๖๐
/.๖. งบประมาณ...
-๓-
6. งบประมาณ


ขอรับการสนับสนุนงบประมาณกรมการปกครองจัดสรรให้ที่ทำการปกครองจังหวัดหนองคาย ตามโครงการเพิ่มประสิทธิภาพอำเภอเพื่อรองรับการจัดตั้งเขตพัฒนาเศรษฐกิจพิเศษ ประจำปีงบประมาณ พ.ศ.๒๕๖๐ มีรายละเอียดดังนี้



6.๑ ค่ารถบัสปรับอากาศชั้น 1 เหมาจ่าย 4 วัน 


เป็นเงิน  ๖0,000บาท 



6.๒ ค่าที่พักจำนวน ๒๕ ห้อง 2 คืน 

   
   
เป็นเงิน  ๔0,000 บาท



6.๓ ค่าอาหารและเครื่องดื่ม




เป็นเงิน  ๙0,000 บาท 



6.๔ ค่าสมนาคุณ ศึกษาดูงาน




เป็นเงิน    ๓,๐๐๐ บาท  



๖.๕ ค่าป้ายโครงการ จำนวน ๑ ป้าย 

   

เป็นเงิน    ๑,000 บาท



๖.๖ ค่าบริหารจัดการ





เป็นเงิน    ๖,000 บาท



รวมเป็นเงินทั้งสิ้น  ๒๐0,๐๐๐  บาท (-สองแสนบาทถ้วน-)



(รายละเอียดค่าใช้จ่าย ภาคผนวก ข)




ทั้งนี้ ขออนุมัติถัวจ่ายได้ทุกรายการ

7. ผู้รับผิดชอบโครงการ



ที่ทำการปกครองจังหวัดหนองคาย 
8. ผลที่คาดว่าจะได้รับ

 ๑. บุคลากรของฝ่ายปกครองในจังหวัดหนองคายได้รับความรู้เข้าใจบทบาทและได้แลกเปลี่ยนเรียนรู้การพัฒนาด้านการให้บริการในบทบาทของฝ่ายปกครอง เช่น ด้านการทะเบียน ด้านการให้บริการ      การออกหนังสือผ่านแดน และงานด้านอื่นๆ ของฝ่ายปกครองรองรับการเป็นจังหวัดเขตพัฒนาเศรษฐกิจพิเศษ    

๒. บุคลากรของฝ่ายปกครองมีเครือข่ายระหว่างหน่วยงานหรือจังหวัดอื่นๆ เพื่อเป็นขับเคลื่อนการพัฒนา แลกเปลี่ยนเรียนรู้ และศึกษาเปรียบเทียบการดำเนินงาน และสามารถนำมาพัฒนาการเปลี่ยนแปลงได้อย่างมีประสิทธิภาพ   

๓. บุคลากรมีความพร้อมและความเข้าใจในบทบาทและภารกิจของฝ่ายปกครองกับการขับเคลื่อนดำเนินงานพัฒนาเศรษฐกิจพิเศษและเข้าสู่ประชาคมเศรษฐกิจอาเซียนได้ดียิ่งขึ้น 
         ​9. ผู้เสนอโครงการ
        

 (นายทักษิณ สุวรรณศรี)

            ผู้ช่วยจ่าจังหวัดหนองคาย
         ๑0. ผู้เห็นชอบโครงการ
..............................................................................................................................................................................           
                     (นายสมควร ใจซื่อ)                                                                                                            
                      จ่าจังหวัดหนองคาย

๑1. ผู้อนุมัติโครงการ
..............................................................................................................................................................................           
                    (นายโสภณ ห่วงญาติ)
                    นายอำเภอเมืองหนองคาย รักษาราชการแทน
                   ปลัดจังหวัดหนองคาย
